Compania Nationala de Administrare a Infrastructurii Rutiere S.A.


Acord - cadru de servicii
avand ca obiect 

Servicii de plata on-line (tip e-commerce) in vederea desfasurarii activitatilor de comert electronic
nr. ________________ data_______________

Preambul:

In temeiul Legii nr. 98/2016 privind achizitiile publice, cu modificarile si completarile ulterioare, al Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, aprobate prin Hotararea Guvernului nr. 395/2016, cu modificarile si completarile ulterioare si a Raportului procedurii de atribuire nr. ..................... s-a incheiat prezentul Acord - cadru de servicii.

1. Partile Acordului-cadru

Intre

COMPANIA NATIONALA DE ADMINSTRARE A INFRASTRUCTURII RUTIERE, cu sediul in B-dul Dinicu Golescu, nr. 38, sector 1, Bucuresti, numar de ordine in Registrul Comertului J2004000552406/13.03.2025, cod de inregistrare fiscala nr. RO16054368, avand cont bancar RO67RNCB0082008094080001, deschis la B.C.R. Sucursala Unirea, reprezentata prin dl. Ing. Cristian PISTOL, avand functia de Director General, in calitate de PROMITENT-ACHIZITOR, pe de o parte

şi 

..............................., cu sediul in ......................, telefon ..................., fax  ................, e-mail: ....................., inregistrata la Registrul Comertului sub nr. ............., cod unic de inregistrare fiscala .............., cont bancar .................., reprezentata legal prin ................. in functia de ..................., in calitate de PROMITENT-PRESTATOR, pe de alta parte,
a intervenit prezentul Acord-cadru.

2. Scopul si obiectul Acordului-cadru


2.1. - Scopul Acordului-cadru il reprezinta stabilirea elementelor/conditiilor esentiale care vor guverna contractele subsecvente de servicii ce urmeaza a fi atribuite pe durata derularii prezentului Acord-cadru.


2.2. - Contractele subsecvente de servicii care urmeaza a fi atribuite in baza prezentului Acord-cadru au ca obiect servicii de plata on-line (tip e-commerce) in vederea desfasurarii activitatilor de comert electronic, conform prevederilor Caietului de sarcini, document al prezentului Acord-cadru.

3. Durata Acordului-Cadru

3.1. - (1) Durata prezentului acord-cadru este de 48 de luni (4 ani) (conform documentatiei de atribuire, inclusiv Caiet de sarcini) de la data intrarii in vigoare a acestuia, respectiv de la .............................. pana la ................................
(2) Durata ultimului contract subsecvent incheiat in baza prezentului Acord-cadru, in perioada de valabilitate a acestuia, poate depasi durata de valabilitate a Acordului-cadru.
4. Preţul unitar al serviciilor. Ajustarea preturilor. 
4.1 - (1) Comisionul unic pe tranzactie este de .....%, fiind inclus de Promitentul-Prestator in propunerea financiara, document al prezentului Acord-cadru.
(2) Valoarea maxima a Acordului-cadru este de ................. lei, fara TVA, la care nu se adauga TVA, conform prevederilor Legii nr. 227/2015 privind Codul Fiscal cu modificarile si completarile ulterioare, include si ajustarea pretului contractelor subsecvente, aplicata in baza prevederilor art. 4.3.
4.2 - Pentru serviciile executate, plăţile datorate de Promitentul-Achizitor Promitentului-Prestator se vor face in conformitate cu preturile unitare declarate în propunerea financiară a acestuia, anexă la prezentul Acord-cadru. 

4.3 Ajustarea pretului contractelor subsecvente se realizeaza dupa cum urmeaza:

(1) Pretul contractelor subsecvente poate fi ajustat in baza prevederilor art. 221 alin. (1) litera a) din Legea nr. 98/2016, cu modificarile si completarile ulterioare coroborat cu prevederile art. 2222 din Legea nr. 98/2016, cu modificarile si completarile ulterioare. 
(2) Ajustarea pretului in cadrul contractelor subsecvente se aplică la fiecare factura, pe întreaga perioadă de derulare a Acordului-cadru, mai putin in cazul primului contract subsecvent care se va incheia in baza prezentului Acord-cadru, prin aplicarea indicelui preturilor de consum la servicii, denumit în continuare IPClr, diseminat de către Institutul Național de Statistică, utilizandu-se următoarea formulă: 

Vapl = Vpl x IPClr/100

unde: 

„Vapl” - valoarea actualizată a plății solicitată de către Promitentul-Prestator la data depunerii facturii; 

„Vpl” - valoarea plății solicitată de către Promitentul-Prestator la data depunerii facturii; 

„IPClr” - indicele lunar al prețului de consum pentru servicii, determinat de Institutul Național de Statistică, prin baza de date IPC - Lunar, disponibilă online, având ca perioadă curentă luna cu 60 de zile înainte de semnarea contractului subsecvent respectiv (mai putin primul contract subsecvent) și ca perioadă de referință luna semnarii Acordului-cadru; 

(3) Modificarea sau completarea informatiilor din prezenta clauza pe parcursul derularii Acordului-cadru va determina inaplicabilitatea prevederilor referitoare la posibilitatea de ajustare a Pretului contractelor subsecvente. 

(4) Sumele ce deriva din aplicarea prezentei clauze vor fi platite potrivit Acordului-cadru si contractelor subsecvente, fara incheierea unui Act Aditional. 

(5) Pentru stabilirea IPClr se va utiliza programul de calcul disponibil online la adresa http://statistici.insse.ro/shop/?page=ipc1, unde se selecteaza la sectiunea „domeniul de interes” doar optiunea „IPC - pentru servicii”, iar la sectiunea „perioada de interes”, in rubricile „Perioada curenta (selectie simpla)” si „Perioada de referinta (selectie multipla)” se selecteaza lunile mentionate la „IPClr” din cadrul alin. (2).

(6) Ajustarea de preţ va fi aplicatǎ la fiecare facturǎ emisǎ de Promitentul-Prestator începând cu al doilea contract subsecvent care se va incheia in baza prezentului Acord-cadru si se aplica numai in conditiile in care indicele lunar al prețului de consum pentru servicii (IPClr), ce va fi utilizat pentru contractul subsecvent respectiv, este mai mare de 5%.

5. Cantitatile previzionate
5.1. - Cantitatea previzionata care urmeaza a fi achizitionata in baza contractelor subsecvente este prevazuta in documentele prezentului Acord-cadru, mentionate la art. 6.

5.2. - In cazul in care Promitentul-Prestator, caruia Promitentul-Achizitor ii transmite o solicitare pentru incheierea unui contract subsecvent, nu are capacitatea de a raspunde acestei solicitari deoarece cantitatea care face obiectul contractului depaseste cantitatea estimata, Promitentul-Achizitor are dreptul de a initia o noua procedura de atribuire pentru achizitionarea diferentei care nu poate fi acoperita de Promitentul-Prestator. 
6. Documentele Acordului-cadru

6.1 Promitentul-Prestator va îndeplini serviciile în condițiile stabilite în prezentul Acord-cadru care include, în ordinea enumerării, prezentul Acord-cadru împreună cu orice Act Adiţional la acesta şi următoarele anexe:

Anexa I: 
Caietul de Sarcini, inclusiv clarificarile/modificarile aduse până la depunerea   ofertelor (daca este cazul); 

Anexa II: Oferta, respectiv Propunerea tehnică și Propunerea financiară, inclusiv clarificarile/modificarile din perioada de evaluare;

Anexa III: Instrumentul de garantare emis în condițiile legii, pentru constituirea garanției de bună execuție;

Anexa IV: Angajamentulul Ferm de susținere din partea unui terț (dacă este cazul);

Anexa V:  
Contractele încheiate de Promitentul-Prestator cu subcontractanții nominalizați în ofertă (dacă este cazul);

Anexa VI: 
Acordul de asociere (daca este cazul) autentificat;

                   Anexa VII: Formulare și alte documente relevante (inclusiv Clarificări/Completări și/sau   Modificări);

6.2 Toate clarificările, completările și modificările realizate la Documentația de atribuire până la depunerea ofertei, inclusiv, dacă este cazul, măsurile de remediere/clarificările aduse acestora până la depunerea ofertelor, precum și clarificările, completările și modificările realizate în perioada evaluării ofertei fac parte din prezentul Acord-cadru și clarifică și/sau completează și/sau modifică documentele la care fac referire.

6.3 În condițiile existenței unor contradicții între prevederile documentelor anexe la prezentul Acord-cadru, documentele vor prevala în conformitate cu succesiunea enunțată mai sus.

6.4 În cazul în care, pe parcursul executării prezentului Acord-cadru, se constată că anumite elemente ale propunerii tehnice sunt inferioare sau nu corespund cerinţelor prevăzute în Caietul de Sarcini, prevalează prevederile Caietului de Sarcini. 


7. Obligatiile Promitentului - Prestator

7.1. - Promitentul-Prestator se obliga ca, in baza contractelor subsecvente ce vor fi incheiate cu Promitentul-Achizitor in baza prezentului Acord-cadru, sa presteze servicii de plata on-line (tip e-commerce) in vederea desfasurarii activitatilor de comert electronic, in conformitate cu propunerea tehnica, cu prevederile legislatiei in vigoare, a reglementarilor si standardelor aplicabile, astfel cum sunt prevazute in Caietul de sarcini, in conditii calitative si cantitative prevazute in acestea si in conditiile convenite in prezentul Acord-cadru. 

7.2. - Promitenul-Prestator are obligatia de a presta serviciile care fac obiectul prezentului Acord-cadru, in conformitate cu prevederile caietului de sarcini, anexa a prezentului Acord- Cadru.

7.3. - Promitentul-Prestator se obliga ca serviciile prestate in vederea indeplinirii obiectului Acordului-cadru sa respecte cel putin calitatea prevazuta in propunerea tehnica, anexa la prezentul Acord-cadru.
7.4. - Promitentul-Prestator se obliga sa presteze serviciile prevazute in prezentul Acord-cadru, ori de cate ori Promitentul-Achizitor solicita acest lucru.


7.5. - Promitentul-Prestator se obliga sa nu transfere total sau partial obligatiile asumate prin prezentul Acord-cadru.


7.6. - Promitentul-Prestator se obliga sa despagubeasca Promitentul-Achizitor impotriva oricaror:

a)  HYPERLINK "" \l "#" reclamaţii si acţiuni în justiţie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu serviciile prestate; si
 HYPERLINK "" \l "#" b) daune-interese, costuri, taxe si cheltuieli de orice natura, aferente, cu excepţia situaţiei în care o astfel de încalcare rezulta din respectarea caietului de sarcini întocmit de catre Promitentul-Achizitor.

7.7. - Promitentul-Prestator se obliga sa respecte intocmai prevederile referitoare la securitatea si sanatatea in munca si apararea impotriva incendiilor prevazute in contractele subsecvente.

8. Obligatiile Promitentului - Achizitor

8.1. - (1) Promitentul-Achizitor se obliga ca, in baza contractelor subsecvente ce vor fi incheiate, sa achizitioneze servicii de plata on-line (tip e-commerce) in vederea desfasurarii activitatilor de comert electronic, in conditiile convenite in prezentul Acord-cadru si in conformitate cu prevederile normativelor in vigoare, a reglementarilor tehnice si standardelor, astfel cum sunt enumerate in caietul de sarcini, in conditii calitative si cantitative prevazute in acestea.
(2) Atunci când atribuie un contract subsecvent pe baza prevederilor din prezentul Acord-cadru, Promitentul-Achizitor nu are dreptul de a impune sau de a accepta modificări substanţiale ale elementelor/condiţiilor stabilite iniţial prin acordul-cadru.

8.2. - Promitentul-Achizitor se obliga sa plateasca Promitentului-Prestator pretul serviciilor prestate de plata on-line (tip e-commerce) in vederea desfasurarii activitatilor de comert electronic, în termenele convenite in contractele subsecvente care vor fi încheiate in baza prezentului Acord-cadru.

8.3. - In cazul in care Promitentul-Achizitor transmite Promitentului-Prestator o solicitare pentru incheierea unui contract subsecvent, iar Promitentul-Prestator nu are capacitatea de a raspunde acestei solicitari si/sau nu are capacitatea de a raspunde acestei solicitari din propria sa culpa si/sau refuza semnarea contractului subsecvent si/sau suspenda prestarea serviciilor pentru o perioada mai mare de 30 de zile, Promitentul-Achizitor are dreptul de a initia o o noua procedura de atribuire.
9. Comunicări

9.1. - (1) Orice comunicare dintre parti, referitoare la indeplinirea prezentului Acord-cadru, trebuie să fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.

9.2. - Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.

10. Amendamente. Clauze de revizuire

· Amendamente
10.1. - Părţile Acordului-cadru au dreptul, pe durata îndeplinirii acestuia si a contractelor subsecvente ce vor fi atribuite in baza prezentului Acord-cadru, de a conveni modificarea clauzelor acordului-cadru si a contractelor subsecvente prin act adiţional, în condiţiile prevăzute de legislatia în vigoare si în conformitate cu art. 221 din Legea nr. 98/2016, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii Acordului-cadru.
10.2. - Fără a aduce atingere dispoziţiilor dreptului comun privind încetarea Acordului-cadru sau dreptului Achizitorului de a solicita constatarea nulităţii absolute acestuia în conformitate cu dispoziţiile dreptului comun, Achizitorul are dreptul de a denunţa unilateral Acordul-cadru în perioada de valabilitate a acestuia, în cazul modificării Acordului-cadru în alte conditii decât cele prevăzute de prevederile legale în vigoare.

10.3. - (1) Partile Acordului-cadru au dreptul, pe durata indeplinirii Acordului-cadru si a contractelor subsecvente atribuite in baza acestuia, de a conveni modificarea clauzelor Acordului - cadru si a contractelor subsecvente, prin act aditional.

(2) Daca solicitarea de modificare provine de la Promitentul-Prestator, acesta trebuie sa inregistreze solicitarea la Promitentul-Achizitor cu cel putin 30 de zile inainte de data preconizata pentru intrarea in vigoare a Actului Aditional. 

10.4. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia contractantul a fost declarat castigator in urma finalizarii procedurii de atribuire. 

10.5. - Niciun Act Aditional nu poate fi incheiat retroactiv. 


10.6. - Orice modificare a Acordului-cadru care nu respecta prevederile prezentului Acord- cadru si ale legislatiei in vigoare va fi considerata nula de drept.

· Clauze de revizuire


10.7. - Modificarile Acordului-cadru si ale contractelor subsecvente incheiate in baza acestuia, indiferent de valoarea acestora, se realizeaza in conformitate cu prevederile Legii nr. 98/2016 si ale H.G. nr. 395/2016.


10.8. - (1) Eventualele modificari nu vor afecta caracterul general al Acordului-cadru / contractelor subsecvente incheiate in baza acestuia.

(2) Eventualele modificari, care pot interveni in perioada de derulare a Acordului-cadru, se refera la urmatoarele clauze contractuale:

a) Partile Acordului-cadru:

1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Promitentul-Prestatorul este înlocuit de un nou Promitent-Prestator, in situatia in care drepturile şi obligaţiile Promitentului-Prestator iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de legislatia in domeniul achizitiilor publice. 
b) Verificare si Receptie - eventualele solicitari suplimentare de documente ce pot surveni din partea celor doua parti contractante;

c) Subcontractanti - in cazul unor eventuale schimbari ale subcontractantilor pe parcursul derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre Promitentul-Achizitor;

d) Schimbari/Modificari legislative - in cazul unor eventuale schimbari/modificari ale legislatiei.

(2) Prezentul Acord-cadru nu reprezintă baza legală pentru angajarea fondurilor publice. În baza acestui acord-cadru se vor atribui contracte subsecvente care constituie temei legal pentru plată. 

(3) Eventuale modificari, care pot interveni in perioada de derulare a contractelor subsecvente atribuite in baza prezentului acord-cadru, vor face obiectul unor clauze de revizuire ce se vor regasi in cuprinsul contractelor subsecvente.
10.9. – (1) Orice modificare contractuala generata de aplicarea clauzelor de revizuire de la art. 10.8. va face obiectul unui act aditional sau ordin administrativ.

(2) Modificarile de la art. 10.8. literele a) si c) se fac prin act aditional. 

(3) Modificarile de la art. 10.8. literele b) si d) se fac prin ordin administrativ. 


10.10. - (1) Orice modificare a acordului-cadru / contractelor subsecvente în cursul perioadei de valabilitate, altfel decât în cazurile şi condiţiile prevăzute la art. 221 din Legea nr. 98/2016 se realizează prin organizarea unei noi proceduri de atribuire, în conformitate cu dispoziţiile Legii nr. 98/2016.

(2) În situaţia nerespectării dispoziţiilor alin. (1), Promitentul-Achizitor are dreptul de a denunţa unilateral Acordul-cadru. 
10.11. - In situatia in care, pe parcursul implementarii prezentului Acord-cadru, se constata ca apar si alte categorii de tarife necesar a fi incasate, similare celor prevazute in Caietul de sarcini, care nu au putut fi prevazute la data semnarii prezentului Acord-cadru, Promitentul-Achizitor poate semna un act aditional la prezentul acord-cadru, care sa cuprinda servicii de plata online pentru noile categorii de tarife, utilizand comisionul din prezentul acord-cadru, estimand un numar de tranzactii, fara depasirea pretului Acordului-cadru.  
11. Incetarea Acordului-cadru
11.1. - (1) Prezentul Acord-cadru inceteaza de drept:

a) prin ajungere la termen;

b) prin indeplinirea obiectului Acordului-cadru, din punct de vedere al atingerii valorii maxime a Acordului-cadru, exprimata in lei, prevazuta la Art. 4.1 alin. (2).



(2) Acordul-cadru poate inceta si in urmatoarele cazuri:

a) prin acordul de vointa al partilor;

b) in situtia in care valoarea maxima a Acordului-cadru, prevazuta la Art. 4.1 alin. (2) este atinsa; 
c) prin rezilierea de catre Promitentul-Achizitor ca urmare a neindeplinirii sau indeplinirii in mod necorespunzator sau defectuos a obligatiilor asumate de catre Promitentul-Prestator, prin prezentul Acord-cadru;
d) prin denuntarea unilaterala de catre Promitentul-Achizitor;
e) orice alte cauze prevazute de lege.

11.2. - (1) Rezilierea prezentului Acord-cadru se poate produce si in urmatoarele cazuri:

a) neconstituirea de catre Promitentul-Prestator a garantiei de buna executie a unui contract subsecvent, conform prevederilor acestuia;
b) refuzului Promitentului-Prestator de a semna contractul subsecvent;

c) constatarea de catre Promitentul-Achizitor, a prestarii unor servicii, in mod necorespunzator sau defectuos de catre Promitentul-Executant, in cadrul contractelor subsecvente ce vor fi incheiate in baza prezentului Acord-cadru, desi a fost notificat in acest sens.
(2) Rezilierea prezentului Acord-cadru nu va avea efect asupra obligatiilor deja scadente intre partile Acordului-cadru.

(3) Rezilierea din motivele mentionate la art. 11.2. alin. (1) va opera de plin drept, fara a mai fi necesara indeplinirea vreunei formalitati prealabile si fara a mai fi necesara interventia vreunei instante judecatoresti si/sau arbitrale, Promitentul-Prestator nefiind indreptatit sa pretinda nicio suma reprezentand daune sau alte prejudicii ca urmare a rezilierii acordului-cadru/contractului subsecvent.

(4) Punerea in intarziere rezulta din simplul fapt al neindeplinirii obligatiilor contractuale.
11.3. - Promitentul-Achizitor isi rezerva dreptul de a denunta unilateral prezentul Acord-cadru printr-o notificare scrisa adresata Promitentului-Prestator fara nicio compensatie pentru Promitentul-Prestator, in urmatoarele cazuri:

a) În cazul în care Promitentul-Prestator, declarat câştigător în urma procesului de atribuire a Acordului-cadru, refuză în mod justificat (forţă majoră sau cazul fortuit) încheierea Contractului subsecvent; 
b) daca Promitentul-Prestator intra in faliment;

c) la aparitia unor circumstante care conduc la modificarea clauzelor in asa masura incat indeplinirea Acordului-cadru ar fi contrara interesului public si prevederilor legale in vigoare.


11.4. - In cazurile prevazute la clauza 11.3, Promitentul-Prestator are dreptul de a pretinde numai plata corespunzatoare pentru partea din Acordul-cadru indeplinita pana la data denuntarii unilaterale a acestuia.

12. Raportul procedurii

12.1.  - Avand in vedere faptul ca potrivit Raportului procedurii de atribuire nr. ..............:
a) Promitentul-Prestator a fost desemnat ofertant castigator in baza aplicarii criteriului de atribuire prevazut in Documentatia de Atribuire: oferta cea mai avantajoasa din punct de vedere economic - cel mai bun raport calitate - pret (....% propunere financiara si ....% propunere tehnica) utilizandu-se in acest sens un algoritm de punctare a fiecarui factor de evaluare asa cum a fost prevazut in Documentatia de Atribuire,

b) Promitentul-Prestator a fost desemnat ofertant castigator in urmatoarele conditii: ....................... (se vor completa la semnarea acordului-cadru: factorii de evaluare, punctajele aferente fiecarui factor obtinute conform Raportului procedurii de atribuire nr. ........., Anexa/Anexele .............. la acord-cadru in care sunt incluse elementele care au stat la baza obtinerii punctajelor),

pentru a nu altera rezultatul procedurii de atribuire aferente prezentului acord-cadru, eventuala modificare a elementelor mai sus mentionate pe parcursul derularii acordului-cadru nu va conduce la obtinerea unui punctaj inferior celui precizat in acord-cadru si in Raportul procedurii de atribuire. 


13. Sanctiuni pentru neindeplinirea obligatiilor de catre Promitentul-Prestator
13.1. - In cazul in care Promitentul-Prestator caruia Promitentul-Achizitor ii transmite o solicitare pentru incheierea unui contract subsecvent nu are capacitatea de a raspunde acestei solicitari sau refuza incheierea contractului subsecvent, Promitentul-Prestator are obligatia de a plati Promitentului-Achizitor o suma egala cu 30% din valoarea estimata a celui mai mare contract subsecvent care poate face obiectul prezentului Acord-cadru, astfel cum acesta a fost prevazut in documentatia de atribuire, respectiv in Instructiuni catre ofertanti. 
14. Litigii

14.1. - Divergentele ce pot aparea ca urmare a aplicarii si interpretarii prevederilor prezentului Acord-cadru se vor solutiona pe cale amiabila.

14.2. - (1) Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire, precum si cele privind executarea, anularea, nulitatea, rezolutiounea, rezilierea sau denuntarea unilaterala a contractelor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in circumscriptia caruia se afla sediul Promitentului-Achizitor. 

(2) Litigiile si cererile care decurg din executarea contractelor administrative  si cele care decurg din rezilierea, rezolutiunea, denuntarea unilaterala sau incetarea anticipata a contractelor de achizitie publica din motive independente de Promitentul-Achizitor se solutioneaza in prima instanta, de urgenta si cu precadere, de catre sectia de contencios administrativ si fiscal a tribunalului in  circumscriptia careia se afla sediul Promitentului-Achizitor.

(3) Actiunile prevazute la alin. (1) si alin. (2) se pot introduce si la instantele de la locul incheierii contractului, daca in acest loc functioneaza o unitate care apartine Promitentului-Achizitor.

15. Dispozitii finale 

15.1. - Daca Promitentul-Prestator este o asociere alcatuita din doua sau mai multe persoane juridice, acestea vor raspunde solidar de indeplinirea obligatiilor Acordului-cadru. Promitentul-Prestator, reprezentat de liderul de asociere, va actiona in numele acestuia in cadrul Acordului-cadru si va avea autoritatea de a reprezenta si angaja contractual asocierea.  

15.2. - Prezentul Acord-cadru este interpretat conform legilor in vigoare, din Romania.

15.3. - Clauzele prezentului Acord-cadru, inclusiv clauzele standard sunt cunoscute si intelese de partile contractante si sunt acceptate, in mod expres. 
Prezentul Acord-cadru a fost incheiat in data de _____________, in 3 exemplare originale, din care 2 (doua) exemplare pentru Promitentul-Achizitor si 1 (un) exemplar pentru Promitentul- Prestator.

